Na osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", br. 41/18), Ministarstvo ekonomskog razvoja, upućuje

**JAVNI POZIV ZA PREDLAGANJE PREDSTAVNIKA NEVLADINE ORGANIZACIJE   
ZA ČLANA RADNE GRUPE ZA IZRADU ZAKONA O IZMJENAMA I DOPUNAMA ZAKONA O ZANATSTVU**

Ministarstvo ekonomskog razvoja poziva nevladine organizacije koje imaju utvrđene djelatnosti i ciljeve u oblasti zanatstva da predlože predstavnika za člana radne grupe za izradu Zakona o izmjenama i dopunama zakona o zanatstvu.

Nevladina organizacija može da predloži svog predstavnika u radno tijelo ako:

* je upisana u registar nevladinih organizacija prije objavljivanja javnog poziva;
* u statutu ima utvrđene djelatnosti i ciljeve u oblastima koje su u vezi sa pitanjem koje sagledava ili normativno uređuje radno tijelo;
* se ne nalazi u Registru kaznene evidencije;
* je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;
* je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

Predstavnik nevladine organizacije u radnom tijelu može biti lice koje:

* ima prebivalište u Crnoj Gori;
* ima iskustvo u oblasti na koju se odnosi pitanje koje sagledava ili normativno uređuje radno tijelo;
* nije član organa političke partije, javni funkcioner, državni službenik, odnosno namještenik.

Uz predlog predstavnika nevladine organizacije u radnom tijelu, nevladina organizacija dostavlja:

* dokaz da je upisana u registar nevladinih organizacija (fotokopija akta);
* fotokopiju statuta nevladine organizacije;
* dokaz da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjavu lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopiju lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;
* biografiju predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);
* izjavu predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

Nevladine organizacije u radnom tijelu imaju **jednog** predstavnika/cu.

Predlaganje predstavnika vrši se na obrascu propisanom Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija ("Službeni list Crne Gore", broj 41/18), koji se može preuzeti **ovdje (Obrazac 2).**

**Rok za dostavljanje predloga predstavnika je 10 dana od dana objavljivanja Javnog poziva.**

Propisani obrazac za predlaganje predstavnika sa potrebnim prilozima, dostavlja se na arhivu Ministarstva ekonomskog razvoja, Rimski trg broj 46 (III sprat), radnim danima od 7-15h ili poštom na adresu:

*Ministarstvo ekonomskog razvoja*

*Direktorat za industrijski i regionalni razvoj - Direkcija za industrijsku politiku i razvoj zanatstva*

*Rimski trg, broj 46*

*81000 Podgorica*

sa napomenom: “Predlaganje predstavnika nevladine organizacije za člana Radne grupe za izradu Zakona o izmjenama i dopunama zakona o zanatstvu”.

Predlog za člana/cu radnog tijela biće razmatran samo ako je dostavljen blagovremeno i uz svu potrebnu dokumentaciju.

Ministarstvo ekonomskog razvoja će, u roku od sedam dana od isteka roka za dostavljanje predloga, na svojoj internet stranici [www.gov.me/mek](http://www.gov.me/mek) i portalu e-uprave <https://www.euprava.me/eparticipacije>, objaviti listu predstavnika nevladinih organizacija, sa nazivima nevladinih organizacija koje su ih predložile, a koje su ispunile uslove.

Naziv organizacione jedinice Ministarstva ekonomskog razvoja koja je odgovorna za realizaciju pitanja koje sagledava ili normativno uređuje radno tijelo: Direktorat za industrijski i regionalni razvoj -Direkcija za industrijsku politiku i razvoj zanatstva.